अगर हम यंग डायरेक्टर नीरज पांडे की पिछली चंद फिल्मों की बात करते हैं तो उनकी लगभग सभी फिल्मों को दर्शकों ने सराहा तो क्रिटिक्स ने भी उनकी फिल्मों की वाहवाही की। नीरज के निर्देशन में कम बजट में बनी 'वेडनस डे' एक ऐसी फिल्म थी जिसमें न तो इंडस्ट्री का कोई नामचीन स्टार था और न ही फिल्म का बजट करोड़ों में था। अनुपम और नसीर के इर्द-गिर्द घूमती इस फिल्म ने टिकट खिड़की पर जबर्दस्त बिज़नस किया तो क्रिटक्स से भी फिल्म को कमाल का रिस्पॉन्स मिला। वहीं नीरज की अगली फिल्में 'बेबी', 'स्पेशल 26' के बाद आई मेगा बजट एम एस धोनी की बायॉपिक फिल्म, जो उनकी हिट मूवी लिस्ट में शामिल रही। अगर हम नीरज की फिल्मों के सब्जेक्ट की बात करें तो उनकी फिल्में अक्सर लीक से हटकर बनती हैं और इनमें हर बार कुछ नया सब्जेक्ट सामने आता है। नीरज के निर्देशन में बनी 'अय्यारी' भी मेगा बजट फिल्म है जिसका बजट प्रमोशन सहित 65 करोड़ के करीब आंका जा रहा है। नीरज ने इस फिल्म में पहली बार मनोज बाजपेयी और सिद्धार्थ मल्होत्रा को एकसाथ पेश किया। रिलीज से पहले फिल्म की रिलीज डेट टली तो बाद में सेंसर कमिटी ने फिल्म के संवेदनशील सब्जेक्ट को देखते हुए इसे डिफेंस मिनिस्ट्री की एक कमिटी के पास भी भेजा। आइए जानते है नीरज की इस फिल्म में क्या है खास स्टोरी प्लॉट: कर्नल अभय सिंह (मनोज बाजपेयी) और यंग मेजर जय बख्शी (सिद्धार्थ मल्होत्रा) दोनों आर्मी की एक स्पेशल यूनिट के लिए काम करते हैं। बेशक इन दोनों के बीच अच्छी और जबर्दस्त ट्यूनिंग है, लेकिन अक्सर किसी न किसी बात को लेकर इन दोनों के बीच अच्छी-खासी बहस होती रहती है। अब यह बात अलग है कि जय बख्शी शुरू से कर्नल अभय सिंह को अपना गुरू मानता है। अचानक कुछ ऐसी घटनाएं होने लगती है जिनके बाद जय बख्शी दिल्ली से कहीं दूर जाने की प्लानिंग में लग जाता है। जय की इन अजीबोगरीब घटनाओं और उसके व्यवहार को देखकर अभय खुद हैरान है कि जय क्या कर रहा है। इसी बीच एक दिन अचानक जय गायब हो जाता है और यहीं से कहानी डिफेंस डील से लेकर देश की सुरक्षा के मुद्दे और सेना के आला अफसरों और इंटेलिजेंस ब्यूरों के साथ राजनीति के गलियारों तक घूमती है। नीरज अक्सर अपनी फिल्म की कहानी में हिरोइन के लिए जगह निकाल ही लेते हैं। 'स्पेशल 26' में भी उन्होंने कहानी में हिरोइन का प्लॉट जैसे फिट किया कुछ ऐसा ही हाल इस फिल्म का भी है। डिफेंस की इस कहानी में सोनिया यानी रकुल प्रीत की प्रेम कहानी भी साथ-साथ चलती है। फिल्म का क्लाइमैक्स चौंका देने वाला है।   A post shared by Sidharth Malhotra (@s1dofficial) on Feb 12, 2018 at 5:50am PST  The critics can't stop raving about #Aiyaary. Book your tickets now. #AiyaaryOutNow Book tickets here:… https://t.co/EGdsQBbZon&mdash; Aiyaary (@aiyaary) 1518769492000 फिल्म की फटॉग्रफी का जवाब नहीं। दिल्ली से शुरू हुई 'अय्यारी' की कहानी कश्मीर की बेहद खूबसूरत घाटियों से गुजरती हुई लंदन की नयनाभिराम लोकेशन तक पहुंचती है। नीरज के निर्देशन में इस बार पिछली फिल्मों जैसी कसावट और कहानी में ऐसी रफ्तार नहीं जो अंत तक दर्शकों को बांध कर रख सके। हालांकि कैमरामैन ने पूरी फिल्म में ऐसी खूबसूरत फटॉग्रफी की है जो आपको नजरें स्क्रीन से लगाए रखने को विवश करती हैं। वहीं नीरज ने फिल्म के कुछ खास सीन को रियल लोकेशंस पर शूट किया, जो देखने लायक है। निर्देशक नीरज पांडे अपनी इस फिल्म को एक सच्ची घटना से जुड़ी फिल्म बताते हैं, लेकिन इस बारे में उन्होंने ज्यादा डीटेल कहीं नहीं दी। वहीं नीरज ने फिल्म के कई सीन को बेवजह इस कदर खींचा कि फिल्म की रफ्तार बेहद धीमी है और फिल्म के सब्जेक्ट के मुताबिक ठीक नहीं कहीं जा सकती। वहीं नीरज ने बेवजह फिल्म में गाने फिट किए जो दर्शकों को हॉल से बाहर जाने का मौका देते हैं। न जाने क्यों नीरज ने रकुल और सिद्धार्थ की लव स्टोरी को इस फिल्म का हिस्सा बनाया।  अगर ऐसा न होता तो नीरज आसानी से फिल्म को सव दो घंटे में पूरा कर पाते और यह फिल्म के बिज़नस के लिए भी अच्छा रहता। अगर हम ऐक्टिंग की बात करें तो बेशक मनोज बाजपेयी अंत तक पूरी फिल्म में दर्शकों को अपने किरदार से बांधे रखने में कामयाब रहे हैं। मनोज की ऐक्टिंग फिल्म का सबसे मेजर प्लस पॉइंट है तो वहीं सिद्धार्थ मल्होत्रा के लिए भी यह फिल्म खास है। जय बख्शी के किरदार को सिद्धार्थ ने अपनी दमदार ऐक्टिंग से जीवंत कर दिखाया है। रकुल प्रीत के लिए करने के लिए यूं भी कुछ खास नहीं था तो वहीं अनुपम और नसीर दोनों अपने रोल में परफेक्ट रहे।बॉक्स ऑफिस रिपोर्ट  Day 1 Rs 3.25 crore  Day 2 Rs 4.25 crore  Day 5 Rs 1.20 crore  Total Rs 14.45 crore approx 